Niemelä pelasi alle 20-vuotiaiden MM-kilpailuissa vuonna 2021, jolloin hän voitti pronssia. Niemelä oli tehoilla 2+6=8 Suomen paras syöttäjä ja toiseksi paras pistemies Anton Lundellin jälkeen. Hän voitti koko turnauksen puolustajien piste- ja syöttöpörssin sekä jakoi puolustajien maalipörssin voiton Kanadan Kaiden Guhlen ja Yhdysvaltain Drew Hellesonin kanssa. Niemelä palkittiin koko turnauksen parhaana puolustajana. Hän oli nimettynä Suomen MM-kisaehdokkaaksi myös vuoden 2020 turnaukseen, mutta Niemelä kuitenkin putosi lopullisesta kisajoukkueesta.